1996. – 1066 ár frá stofnun Alþingis.

121. löggjafarþing. – 38. mál.

38. Fyrirspurn

til heilbrigðis- og tryggingamálaráðherra um skerðingu bóta almannatrygginga.

Frá Svavari Gestssyni.

Hvernig hefur verið hagað framkvæmd ákvæða reglugerðar heilbrigðis- og tryggingamálaráðuneytisins nr. 245/1996 frá 29. apríl sl. um breytingu á reglugerð nr. 59/1996,

um heimilisuppbót,

um sérstaka heimilisuppbót,

um aðrar uppbætur en heimilisuppbót og sérstaka heimilisuppbót?

Hversu margir hafa misst frekari uppbót skv. 1. gr. reglugerðarinnar um tekju- og eignamörk?

Hver er sparnaður" Tryggingastofnunar ríkisins vegna þessara ákvæða reglugerðarinnar?

Hversu margir hafa orðið að sæta lækkun uppbótar vegna þeirrar endurskoðunar sem fram fór á frekari uppbót þeirra sem þó halda henni áfram? Hverju nemur sparnaðurinn"?

Hve margir hafa notið hækkunar frekari uppbótar með tilliti til heimildar í 2. gr. sömu reglugerðar?

Skriflegt svar óskast.